Source: http://www.maaseutumedia.fi/vilokin-konkurssipesa-pesanhoitaja-haati-eero-vilokin-kodistaan/
Timestamp: 2020-05-29 07:12:02+00:00
Document Index: 16222849

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Vilokin konkurssipesä - Pesänhoitaja hääti Eero Vilokin yön selkään omasta kodistaan - Maaseutumedia
Viljelijän oikeusturva 4
Hannu Koivisto · 28.3.2020
Samana iltana, kun Eero Vilokin konkurssipesän kauppakirjat oli tehty, pesänhoitaja ajoi Vilokin yön selkään omasta kodistaan ilman kuivia vaatteitaan.
Myös hänen henkilökohtainen omaisuus takavarikoitiin. Myöhemmin henkilökohtainen omaisuus on tuhottu ja lasku laitettu Vilokille.
Tämä tapahtui laittomasti polkemalla perustuslain turvaamia ihmisoikeuksia.
Mitä pesänhoitaja Hakola ja ostaja Huuskonen tekivät Vilokin kotona? Marjat, lääkkeet eivätkä silmälasit kuuluneet konkurssipesään.
Vilokilla on edelleen lainhuuto maatilaan.
Artikkelikuvassa Maitopuro Ay:n omistajat Jukka Huuskonen, Henri Pietikäinen, Matti Huuskonen ja Jouni Heinonen.
Eero Vilokilla on edelleen lainhuuto omaisuuteen.
Vilokin henkilökohtainen omaisuus varastettiin, rikosnimike on vakava?
Illalla kauppakirjan tekopäivänä, kun Vilokki tuli kotiinsa, paikalla oli ostajatahon, Maitopuro Ay:n edustaja Jukka Huuskonen ja pesänhoitaja Mikko Hakola.
Jukka Huuskonen oli MTK Kiuruveden puheenjohtaja vuoden 2020 alkuun saakka, muiden viljelijöiden edunvalvoja.
He eivät päästäneet Vilokkia kotinsa ovesta sisään. Hänelle jäivät silmälasit, lääkkeet, ruokaa, suvun valokuvat ja vaatteet taloon.
Eero Vilokki ei saanut lupaa hakea edes kuivia vaatteita ylleen.
Vilokin lääkkeet, eikä vaatteet, eikä muukaan henkilökohtainen omaisuus kuuluneet kauppaan. Taloon jäi ruokaa, jääkaapin sisältö ja kolme pakastinta marjoja ja lihaa.
Hän ei ole koskaan saanut mahdollisuutta noutaa tavaroitaan, vaikka niiden perään on kyselty useaan kertaan. Eeron asiamies oli kysynyt 21.10.2016 sähköpostitse Hakolalta Eeron koti-irtaimistosta. Hakola ei ollut vastannut.
08.11.2016 Hakola oli maksanut ensimmäisen laskun kontin vuokrasta.
Pesänhoitaja laittoi ne Ramirentin konttiin, josta tuli 1475,60 euron lasku konkurssipesälle.
Kyse on erittäin tunteettomasta menettelystä, jossa perustuslain suojaamia ihmisoikeuksia poljettiin.
Myös Vilokin setä häädettiin luvatta, vaikka hänellä oli syytinkioikeus. Syytinkiasuntoon jäi myös Vilokin isän ja sukulaisten henkilökohtaista omaisuutta.
Vilokin mentyä asunnottomana, ilman vaihtovaatteita, nälkäisenä ja rahattomana laittomasti suoritetun kodista ajon jälkeen Kiuruveden kaupungin sosiaalitoimistoon kysymään kattoa päänsä päälle, sosiaalivirkailija Anja Heinonen toteaa, ettei asia heitä oikeastaan kiinnosta pätkän vertaa. Sosiaalitoimen pitää lain mukaan auttaa henkilöä tässä tilanteessa.
Asianajaja pesänhoitaja Mikko Hakola
Lukot vaihdettiin välittömästi
Taloon vaihdettiin lukot (Savon Murtosuojaus) asianajaja Mikko Hakolan läsnäollessa kauppakirjan allekirjoituspäivänä. Asiasta ei ilmoitettu Vilokille etukäteen.
Vilokin asianhoitajien Robert Slotten ja Seppo Piipon mukaan samalla hetkellä kun lukot vaihdettiin, ilman oikeuden päätöstä syyllistyttiin laittomaan menettelyyn. Koti ei ole osa elinkeinotoimintaa, eikä kuulu konkurssiin.
Paikalla oli myös poliisi, joka kävi keskustelun asianajaja Mikko Hakolan kanssa. Poliisi poistui tietojemme mukaan paikalta, koska työvuoro päättyi.
Hakolan keskustelua äänitallenteella:
Poliisi: Ja nyt on joku määräaika asetettu?
Hakola: Ööö, sanotaan näin, että tässä on niinku, konkurssipesän tehtävänä on myydä omaisuus ja tilittää rahat velkojille. Nyt omaisuus on myyty ja myöhemmässä vaiheessa rahat tilitetään velkojille.
Poliisi: Tähän muuhun poistumiseen toki on asetettu määräaika, kun on näin iso asia kyseessä?
Hakola: Ööö, sanotaan, kaikki muut asiat järjestetään mutta niitä ei järjestetä tämän talon sisäpuolella.
Ostajatahon edustaja Jukka Huuskonen käski Vilokkia ottamaan koiran mukaansa, tai hän tappaa sen.
Vilokin avustastaja Seppo Piippo: tunteetonta toimintaa
Eeron koti-irtaimistoa on käsitelty hyvin tunteettomalla tavalla. Hänen henkilökohtaisia tavaroita ei annettu häätöiltana mukaan lainkaan vaikka paikalla oli poliisipartio. Poliisipartio poistui paikalta vedoten vuoronvaihtoajankohtaan.
Seuraavana päivänä Eero sai poliisin avustuksella mukaansa koti-irtaimistostaan muutamia henkilökohtaiseen hygieniaan liittyviä esineitä, partakoneen ja hammasharjan.
Eero Vilokin silloisen asiamiehet ottivat loka- ja marraskuussa sähköpostiste pesänhoitaja Mikko Hakolaan ja kysyivät Eeron koti-irtaimiston saamisesta. Kumpaankaan sähköpostiin Hakola ei vastannut. Vuoden 2016 syksyllä Hakola oli Maitopuro Ay:n omistajien kanssa tilannut paikalle kylmäkontin, jonne Maitopuro Ay:n omistajien toimesta oli siirretty Eero Vilokin koti-irtaimisto mukaan lukien kolme pakastinta. Vieläkään ei ole tiedossa, mitä tapahtui pakastimien sisällölle, lihalle, marjoille ja muille elintarvikkeille, syötiinkö ne vai hävitettiin.
Pesänhoitaja Hakola maksoi konkurssipesän varoista kontin vuokraa lähes 1 500,00 euroa sen sijaan, että hän olisi käyttänyt aikaa asian selvittämiseen suoraan Eero Vilokin kanssa.
Hakolanhan olisi tullut olla konkurssipesän asioiden hoitaja.
Kaikki hänen toimensa puolestaan osoittavat hänen ajaneen ja edelleen ajavan ostajatahon, Maitopuro Ay:n etuja.
Myöhemmin Hakola on toimittanut kontin Ramirent Oy:lle ja kontin sisällä ollut Eero Vilokin koti-irtaimisto on hävitetty. Samalla hävitettiin myös aikaisempien sukupolvien valokuvat ja evakkomuistot.
Toiminta osoittanee, millaista on kristillinen lähimmäisenrakkaus, toisista huolehtimen ja toisen ihmisen kunnioittaminen hädän hetkellä nykyisessä yhteiskunnassa. Kuvastaako se ehkä Kiuruvedellä toteutettavaa perinnettä vai mitä? Lyödään kuin eläintä tilaisuuden niin tarjotessa.
Artikkeli perustuu Eero Vilokin haastattelun lisäksi Maaseutumedian, Vilokin avustajien Robert Slotten ja Seppo Piipon keräämiin dokumentteihin ja Eero Vilokin äänitallenteisiin. Eero on ollut kauonäköinen ja nauhoittanut lähes kaikki ääninauhoille. Vilokin tietokone on tyhjennetty, joten sieltä ei ole saatu mitään ulos. (päivitetty 29.3. 20:19)
Vilokin konkurssipesä paisuu käsittämättömäksi vyyhdiksi — mitä Hakola teki Vilokin kodissa?
Joku on kysynyt, miksi Maaseutumedia penkoo Vilokin konkurssipesää. Vastaus on selvä: Oikeudenmukaisuus on toteuduttava ja jonkun on asia tuotava julki. Tämä ei saa olla maan tapa, eikä uusi normaali.
Tapaus on edelleen kesken ja Vilokilla on edelleen lainhuuto.
Olisiko nyt aika lopullisesti ymmärtää, ettei pesänhoitaja Mikko Hakola ole toiminut tehtävässään pesänhoitajia valvovan konkurssiasiamiehen ohjeen mukaan.
Pesänhoitaja toimii samalla vastuulla kuin tuomari. Eihän käytäntönä myöskään ole, että traktorit rekisteröidään ostajien nimiin kahden ja puolen vuoden päästä kaupasta.
Pesänhoitajan tärkein tehtävä on ”realisoida myytävä omaisuus mahdollisimman korkeaan hintaan mahdollisimman pienin kustannuksin”.
Aikaisemmat artikkelit aiheesta:
http://www.maaseutumedia.fi/pesanhoitaja-vaaristeli-vilokin-konkurssipesan-kauppahintaa/
http://www.maaseutumedia.fi/maatilan-myynti-johti-oikeustoimiinhttp://www.maaseutumedia.fi/kolmen-miljoonan-maatila-myytiin-400-000-eurolla
Eero VilokkiMikko HakolaPesänhoitajaVilokin konkurssipesä
Ode kommentoi: 28.3.2020 klo 18:43
Mielenkiintoinen tapaus tämä. Onko oikeuden päätöksiä tulossa koska?
Tapsa kommentoi: 29.3.2020 klo 11:53
Onpa törkeä menettely. Pelkästään lainhuuto ja syytinkioikeus estää saamasta tilaa haltuun. Vasta sen jälkeen kun syytinki lakkaa olemasta ja lainhuuto on siirtynyt niin haltuunotto on mahdollista. Virkavaltakaan ei hoitanut hommiaan.
jonne kommentoi: 30.3.2020 klo 17:35
tuo samaanen pesänhoitaja käytti omaa tilinumeroaan kun huutonetis kalustoo myytiin..
jonne kommentoi: 30.3.2020 klo 17:39
tuo samainen pesänhoitajalla meni tilinumerot sekaisin kun iraamistoo myytiin..